CELEX: 22016D2179
Language: sk
Date: 2015-06-11 00:00:00
Title: Rozhodnutie Spoločného výboru EHP č. 144/2015 z 11. júna 2015, ktorým sa mení príloha II (Technické predpisy, normy, skúšky a certifikácia) k Dohode o EHP [2016/2179]

15.12.2016   
               
               
                  SK
               
               
                  Úradný vestník Európskej únie
               
               
                  L 341/32
               
            ROZHODNUTIE SPOLOČNÉHO VÝBORU EHP
      č. 144/2015
      z 11. júna 2015,
      ktorým sa mení príloha II (Technické predpisy, normy, skúšky a certifikácia) k Dohode o EHP [2016/2179]
      SPOLOČNÝ VÝBOR EHP,
      so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
      keďže:
      
                  (1)
               
               
                  Platnosť nariadenia Komisie (EHS) č. 1593/93 (1) začleneného do Dohody o EHP uplynula 1. mája 1995, a preto je potrebné odkaz naň v rámci Dohody o EHP vypustiť.
               
            
                  (2)
               
               
                  Platnosť nariadenia Komisie (ES) č. 372/2007 (2) začleneného do Dohody o EHP uplynula 30. apríla 2009, a preto je potrebné odkaz naň v rámci Dohody o EHP vypustiť.
               
            
                  (3)
               
               
                  Smernicou Európskeho parlamentu a Rady 2000/36/ES (3) sa zrušila smernica Rady 73/241/EHS (4), pričom obe smernice sú začlenené do Dohody o EHP, a preto by sa mal odkaz na smernicu 73/241/EHS z Dohody o EHP vypustiť.
               
            
                  (4)
               
               
                  Smernica Európskeho parlamentu a Rady 94/36/ES (5) bola zrušená nariadením Európskeho parlamentu a Rady (ES) č. 1333/2008 (6), pričom oba právne predpisy sú začlenené do Dohody o EHP, a preto by sa mal odkaz na smernicu 94/36/ES z Dohody o EHP vypustiť.
               
            
                  (5)
               
               
                  Nariadením (ES) č. 1333/2008 sa zrušilo nariadenie Európskeho parlamentu a Rady č. 95/2/ES (7), pričom oba právne predpisy sú začlenené do Dohody o EHP, a preto by sa mal odkaz na smernicu 95/2/ES z Dohody o EHP vypustiť.
               
            
                  (6)
               
               
                  Platnosť smernice Komisie 2001/54/ES (8), začlenenej do Dohody o EHP, uplynula 16. júla 2001, a preto je potrebné odkaz na ňu v rámci Dohody o EHP vypustiť.
               
            
                  (7)
               
               
                  Smernica Komisie 2002/16/ES (9) bola zrušená nariadením Komisie (ES) č. 1845/2005 (10), pričom oba právne predpisy sú začlenené do Dohody o EHP, a preto je potrebné odkaz na ňu v rámci Dohody o EHP vypustiť.
               
            
                  (8)
               
               
                  Platnosť rozhodnutia Rady 2006/478/ES (11), ktoré je začlenené do Dohody o EHP, uplynula 30. júna 2010, a preto je potrebné odkaz naň v rámci Dohody o EHP vypustiť.
               
            
                  (9)
               
               
                  Platnosť rozhodnutia Rady 2008/486/ES (12), ktoré je začlenené do Dohody o EHP, uplynula 30. júna 2012, a preto je potrebné odkaz naň v rámci Dohody o EHP vypustiť.
               
            
                  (10)
               
               
                  Toto rozhodnutie sa týka právnych predpisov o potravinách. Právne predpisy o potravinách sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v úvode ku kapitole XII prílohy II k Dohode o EHP. Toto rozhodnutie sa preto neuplatňuje na Lichtenštajnsko.
               
            
                  (11)
               
               
                  Príloha II k Dohode o EHP by sa preto mala zodpovedajúcim spôsobom zmeniť,
               
            PRIJAL TOTO ROZHODNUTIE:
      Článok 1
      Text bodu 54l [nariadenie Komisie (EHS) č. 1593/93], bodu 54z (smernica Európskeho parlamentu a Rady 94/35/ES), bodu 54za (smernica Európskeho parlamentu a Rady 94/36/ES), bodu 54zb (smernica Európskeho parlamentu a Rady 95/2/ES), bodu 54zm (smernica Komisie 2001/54/ES), bodu 54zt (smernica Komisie 2002/16/ES), bodu 54zzzg (rozhodnutie Rady 2006/478/ES), bodu 54zzzr [nariadenie Komisie (ES) č. 372/2007] a bodu 54zzzzn (rozhodnutie Rady 2008/486/ES) kapitoly XII prílohy II k Dohode o EHP sa vypúšťa.
      Článok 2
      Toto rozhodnutie nadobúda účinnosť 12. júna 2015 pod podmienkou, že boli doručené všetky oznámenia podľa článku 103 ods. 1 Dohody o EHP (*1).
      Článok 3
      Toto rozhodnutie sa uverejní v oddiele EHP a v dodatku EHP k Úradnému vestníku Európskej únie.
      
         V Bruseli 11. júna 2015
         
            
               Za Spoločný výbor EHP
            
            
               predseda
            
            Gianluca GRIPPA
         
      
      
         (1)  Ú. v. ES L 153, 25.6.1993, s. 15.
      
         (2)  Ú. v. EÚ L 92, 3.4.2007, s. 9.
      
         (3)  Ú. v. ES L 197, 3.8.2000, s. 19.
      
         (4)  Ú. v. ES L 228, 16.8.1973, s. 23.
      
         (5)  Ú. v. ES L 237, 10.9.1994, s. 13.
      
         (6)  Ú. v. EÚ L 354, 31.12.2008, s. 16.
      
         (7)  Ú. v. ES L 61, 18.3.1995, s. 1.
      
         (8)  Ú. v. ES L 191, 13.7.2001, s. 42.
      
         (9)  Ú. v. ES L 51, 22.2.2002, s. 27.
      
         (10)  Ú. v. EÚ L 302, 19.11.2005, s. 28.
      
         (11)  Ú. v. EÚ L 189, 12.7.2006, s. 7.
      
         (12)  Ú. v. EÚ L 92, 3.4.2007, s. 9.
      
         (*1)  Ústavné požiadavky neboli oznámené.